Іздеуде жүрген 2,5 мың қылмыскер ұсталды
DATE: 13:25, 14 Желтоқсан 2023 | GMT +5
TITLE: Іздеуде жүрген 2,5 мың қылмыскер ұсталды
URL: https://kaz.inform.kz/news/zdeude-zhurgen-25-min-kilmisker-ustaldi-9cac1a/
META: DATE: 13:25, 14 Желтоқсан 2023 | GMT +5
TOTAL WORDS: 184
AUTHOR(S):
TEXT: – Мысалы, осы жылдың шілде айында Шымкентте жедел-іздестіру іс-шаралары барысында біздің қызметкерлер 2018 жылы Дубайда кісі өлтіргені үшін іздеуде жүрген ер адамды ұстады. Сондай-ақ Таразда 2022 жылдың қараша айынан бастап Қарағанды облысының полиция департаментімен кісі өлтіруге оқталғаны үшін іздеуде жүрген екі азамат құрықталды, – деді ҚР ІІМ криминалдық полиция департаменті бастығының орынбасары Руслан Назаров. Қылмыскерлерді іздеу тек ел аумағымен шектелмейді. Іздестіру жұмыстары басқа мемлекеттерде де жүзеге асырылады. Бұл ретте Интерполдың Ұлттық орталық бюросының мүмкіндіктері кеңінен қолданылады. Сонымен қатар ТМД-ға қатысушы елдердің аумағында жылына екі рет “Іздестіру” операциясы жүргізіледі. – Елден тыс жерлерде жыл басынан бері 70 қылмыскерді ұстап, одан бөлек тағы 36 іздеуде жүрген адамды анықтадық. Олар АҚШ, Швеция, Германия, Түркия, сондай-ақ өзге де алыс-жақын елдерде табылды, – деп атап өтті Руслан Назаров. Қазақстан ІІМ жедел-іздестіру топтары шетелде 34 қылмыскерді ұстап, хабарошарсыз кеткен бір адамды тапты. Ал Қазақстан аумағында басқа мемлекеттердің құқық қорғау органдарымен іздеуде жүрген 374 қылмыскер табылды. – Мәселен, біздің жедел-іздестіру тобымыз қараша айында Грузия қалаларының бірінде 2019 жылдың сәуірінен 2020 жылдың ақпанына дейін қаржы пирамидасын құрған және басқарған күдіктіні ұстады. Ол азаматтарға 2 млрд теңгеден астам шығын келтірген, – деді спикер
